**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԱԲՈՎՅԱՆ ՔԱՂԱՔԻ ՀԱՏԻՍԻ ՓՈՂՈՑԻ 85/2 ՀԱՍՑԵՈՒՄ ԳՏՆՎՈՂ ՀՈՂԱՄԱՍԸ ՌԱՉԻԿ ԳԵՎՈՐԳՅԱՆԻՆ ՈՒՂՂԱԿԻ ՎԱՃԱՌՔՈՎ, ԸՆԴԼԱՅՆՄԱՆ ՆՊԱՏԱԿՈՎ, ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 66-րդ հոդվածի 1-ին մասի 8-րդ կետի և 2-րդ մասի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2016 թվականի մայիսի 26-ի N 550-Ն որոշման 1-ին կետի 5-րդ ենթակետի, 2-րդ կետի պահանջներին համապատասխան։   
 Ռաչիկ Գևորգյանը իրեն սեփականության իրավունքով պատկանող Աբովյան քաղաքի Հատիսի փողոցի թիվ 1/85 հողամասում ունի շինություն, որը ցանկանում է իր բիզնեսի զարգացման նպատակով ընդլայնել։ Հարևանությամբ գտնվող Աբովյան համայնքի սեփականություն հանդիսացող Աբովյան քաղաքի Հատիսի փողոցի թիվ 85/2 հասցեում գտվող 0.02616 հեկտար մակերեսով հողամասը սահմանակից է ընդլայնվող հողամասին։ Օտարվող հողամասը գերակշիռ մասով սահմանակից է ընդլայնվող հողամասին և սահմանակից է պետական կամ համայնքային սեփականություն չհանդիսացող քաղաքացիների սեփականություն հանդիսացող հողամասի։ Օտարվող հողամասին սահմանակից հողամասերի սեփականատերերը համաձայնություն են տվել, որպեսզի 0.02616 հեկտար մակերեսով հողամասը ուղղակի վաճառքով՝ օտարվի Ռաչիկ Գևորգյանին: Օտարվող հողամասը փաստացի սահմանազատված է, տիրապետվում է Ռաչիկ Գևորգյանին կողմից  և օտարվող հողամաս մուտք ելք հնարավոր է ընդլայնվող հողամասից:   
 Վերը նշված հանգամանքները հիմք են սույն նախագծի ընդունման համար և օտարվող հողամասը չի կարող դիտվել որպես առանձին գույքային միավոր աճուրդային կարգով օտարելու համար։   
 «Աբովյան համայնքի սեփականություն հանդիսացող Հատիսի փողոցի թիվ 85/2 հասցեում գտնվող հողամասը Ռաչիկ Գևորգյանին ուղղակի վաճառքով, ընդլայնման նպատակով, օտարելու մասին» Աբովյան համայնքի ավագանու որոշման նախագծի ընդունման առնչությամբ առաջանում է Աբովյան համայնքի ղեկավարի՝ հողամասերին միասնական հասցե տրամադրելու մասին, որոշման ընդունման անհրաժեշտություն։   
   
  
 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**